Á morgun er skipulagsdagur og leikskólinn er lokaður . Kennarar leikskólans munu skipuleggja vetrarstarfið og fara á fyrirlestur . Í næstu viku munum við byrja að rúlla hópastarfi og hreyfingu af stað . Vetrarstarfið verður kynnt í foreldrasamtölum sem verða 26. og 27. september fyrir Móholtsforeldra . Í dag fóru öll börnin á Móholti í skólagarðana og tóku upp kartöflur , blómkál , hnúðkál , eitthvað kál með einkennilegu nafni og eina rófu . Hópnum var skipt niður í fjögurra barna hópa svo allir fengju að taka að minnsta kosti eina kartöflu úr moldinni . Þau sem voru ekki að taka upp fóru í hringleiki á túninu við hliðina á skólagörðunum á meðan . Ásta skólagarðakennari afhenti hópnum viðurkenningu fyrir þátttökuna í skólagarðavinnunni í sumar . Í lokin báru börnin alla uppskeruna heim í leikskóla , við munum borða grænmetið í ávaxtastundum . Viðurkenningarskjalið hangir í forstofunni . Munið að hafa vettlinga með í leikskólann það er farið að kólna sérstaklega þegar rignir eins og í gær . Það þurfa að vera allavega tvö pör í hólfinu . Pollavettlingar eru líka þarfaþing fyrir þá sem vilja nota þá .